Para outras páxinas con títulos homónimos véxase: Covelas.

**San Vicente de Covelas** é unha parroquia do concello lugués de Ribadeo na comarca da Mariña Oriental. Segundo o censo en 2004 tiña 451 habitantes, agrupados en 19 entidades e un lugar, cunha densidade de poboación de 29,6 hab/km². Segundo o IGE, no 2014 a súa poboación descendera ata os 350 habitantes, sendo 164 homes e 186 mulleres.

Xeografía
---------

Limita ao norte coas parroquias de Vilaframil e parte da de Piñeira, ao leste coa de Ove, excepto en Vilausende -nestas o río Grande failles de separación-; ao sur, o mesmo río sepáraa de Cedofeita e o río Lexoso a separa de Arante polo oeste, xunto coa parroquia da Devesa. A parroquia pertence ao arciprestado de Ribadeo. Ten unha altitude media de 160 m.

### Evolución da poboación

Evolución do padrón de poboación de Covelas
Covelas presenta unha despoboación continuada no comezo do século XXI:

|  |  |  |  |
| --- | --- | --- | --- |
|  | **total** | homes | mulleres |
| 2018 | **339** | 156 | 183 |
| 2017 | **343** | 158 | 185 |
| 2016 | **339** | 160 | 179 |
| 2015 | **354** | 165 | 189 |
| 2014 | **350** | 164 | 186 |
| 2013 | **359** | 170 | 189 |
| 2012 | **362** | 172 | 190 |
| 2011 | **371** | 177 | 194 |
| 2010 | **390** | 192 | 198 |
| 2009 | **403** | 197 | 206 |
| 2008 | **402** | 195 | 207 |
| 2007 | **420** | 198 | 222 |
| 2006 | **422** | 197 | 225 |
| 2005 | **436** | 204 | 232 |
| 2004 | **451** | 215 | 236 |
| 2003 | **456** | 215 | 241 |
| 2002 | **470** | 219 | 251 |
| 2001 | **468** | 218 | 250 |
| 2000 | **471** | 223 | 248 |

### Entidades de poboación

As entidades de poboación son As Anzas (59), Os Batais (4), A Cabana (4), A Capela (abandonado), Os Carboeiros (4), A Casa da Hedra (10), Celeirós (3), O Esfolado (10), Marelle (9), A Ponte (5), O Pousadoiro (abandonado), Reme de Arriba (12), Sa (24), Salcedo (19), San Vicente (70), A Silveira (abandonado), Somo (7), O Vilar (19) e Vilela (90). O lugar (que xeralmente forman parte dalgunhas das entidades) é O Mondigo.

Historia
--------

Esta documentada como 'Covellas' no s. XIII, en textos no arquivo da Catedral de Mondoñedo, aínda que xa no ano 1488 aparece como 'Cubelas', nome castelán que aínda convive na actualidade co oficial galego de Covelas. Pode derivarse de *cuba*, procedente do latín *cupa* e o sufixo diminutivo -*ella*, o mesmo que de *cova*, (latín *cova*), con derivación semellante, e indicando un conxunto de pequenas vlagadas que forma no terreo cara ó río Grande. A longa tradición autóctona decántase pola primeira forma, Cubelas, contra a segunda, Covelas, escollida polo nomenclátor de Galicia.

En Covelas localízase o Castro da Pumarega.

En Covelas, Arante e Santalla de Vilausende concéntrase a maior parte da produción agrícola e gandeira do concello de Ribadeo. Nesta parroquia atópase o punto máis alto do concello, o monte Mondigo de 571 metros de altitude. Nel sitúanse repetidores de televisión, radio e comunicacións.

Comunicacións
-------------

A principal vía de comunicación que atravesa a parroquia é a estrada LU-133, coa desviación LU-P-5207 que a conecta coa capital do concello.

Festas
------

Adro da igrexa de Covelas
A festa patronal celébrase o 22 de xaneiro, dedicada a San Vicente. O 15 de setembro celébrase a Festa da Virxe das Dores, que presenta un carácter máis festivo que a anterior.

Galería de imaxes
-----------------

* Vista de Sa (o máis próximo), O Somo (casa da dereita, arriba) e Marelle (ó fondo)Vista de Sa (o máis próximo), O Somo (casa da dereita, arriba) e Marelle (ó fondo)
* As Anzas, segundo lugar máis poboado de CovelasAs Anzas, segundo lugar máis poboado de Covelas
* Cemiterio de CovelasCemiterio de Covelas
* Límite entre as parroquias de Covelas (ó pé da foto), Arante (fondo dereita) e Cedofeita (fondo)Límite entre as parroquias de Covelas (ó pé da foto), Arante (fondo dereita) e Cedofeita (fondo)

Lugares e parroquias
--------------------

### Lugares de Covelas

| Lugares da parroquia de Covelas no concello de Ribadeo (Lugo) |  |
| --- | --- |
| As Anzas | Os Batais | A Cabana | A Capela | Os Carboeiros | A Casa da Hedra | Celeirós | O Esfolado | Marelle | O Mondigo | A Ponte | O Pousadoiro | Reme de Arriba | Sa | Salcedo | San Vicente | A Silveira | Somo | O Vilar | Vilela |

### Parroquias de Ribadeo

| Galicia | Provincia de Lugo | Parroquias de Ribadeo |  |
| --- | --- |
| Arante (San Pedro) | Cedofeita (Santa María Madanela) | Couxela (Santiago) | Covelas (San Vicente) | A Devesa (Santalla) | Ove (San Xoán) | Piñeira (San Xoán) | Ribadeo (Santa María) | Rinlo (San Pedro) | Santalla de Vilausende (Santalla) | Vilaframil (San Lourenzo) | Vilaselán (Santa María) |

Véxase tamén
------------

### Outros artigos

* Lugares de Ribadeo

Notas
-----

1. 1 2  Decreto 6/2000, do 7 de xaneiro, polo que se aproba o nomenclátor correspondente ás entidades de poboación da provincia de Lugo.
2. ↑  "INEbase / Demografía y población /Padrón. Población por municipios /Nomenclátor: Población del Padrón Continuo por unidad poblacional / Resultados". *www.ine.es*. Consultado o 2019-01-23.
3. ↑  Rodríguez Díaz, José María (2007). *Estudio sobre la toponimia de Ribadeo*.
4. ↑  Calendario toponímico 2019 do IES de Ribadeo Dionisio Gamallo, accesible en
5. ↑  Charla mantida con José Mª Rodríguez Díaz, con estudos sobre a materia.
6. ↑  Rodríguez Díaz, José María ([2009]). *Sobre os castros de Ribadeo*. [Lugo]: O Tesón. ISBN 9788461296446. OCLC 733842086.
7. ↑  Dende o ano 2014 non se celebra a festa de setembro. Recollido falando cunha veciña do lugar,

|  |  |
| --- | --- |
| Control de autoridades | 
* Wd: Q12386697
* código INE: 27051040000
* TGN: 7338867

 |